หุ้น,น้ำมัน,ทองคำสหรัฐปิดพุ่งแรง 
หุ้นดาวโจนส์ปิดบวก 153.60 จุด ด้านราคาน้ำมันพุ่ง 1.23 ดอลลาร์ ขณะที่ทองคำบวกแรง 31.70 ดอลลาร์
30 ก.ค. 2564

ดัชนีเฉลี่ยอุตสาหกรรมดาวโจนส์ปิดที่ 35,084.53 จุด เพิ่มขึ้น 153.60 จุด หรือ +0.44% ดัชนี เอสแอนด์พี 500 ปิดที่ 4,419.15 จุด เพิ่มขึ้น 18.51 จุด หรือ +0.42% ดัชนีแนสแดต ปิดที่ 14,778.26 จุด เพิ่มขึ้น 15.68 จุด หรือ +0.11%ดัชนีดาวโจนส์ตลาดหุ้นนิวยอร์กปิดบวกเมื่อวันที่ 29 ก.ค. ขานรับผลประกอบการที่แข็งแกร่งของบริษัทจดทะเบียน นอกจากนี้ ตลาดยังได้แรงหนุนจากการที่นักลงทุนมองว่า ตัวเลขผลิตภัณฑ์มวลรวมภายในประเทศ (GDP) ของสหรัฐที่ขยายตัวต่ำกว่าคาดในไตรมาส 2 อาจทำให้ธนาคารกลางสหรัฐ (เฟด) ยังคงใช้นโยบายผ่อนคลายทางการเงินต่อไปสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกันยายน เพิ่มขึ้น 1.23 ดอลลาร์ ปิดที่ 73.62 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกันยายน เพิ่มขึ้น 1.31 ดอลลาร์ ปิดที่ 76.05 ดอลลาร์ต่อบาร์เรลราคาทองคำโคเม็กซ์งวดส่งมอบเดือนสิงหาคม เพิ่มขึ้น 31.70 ดอลลาร์ ปิดที่ 1,831.20 ดอลลาร์ต่อออนซ์ แตะระดับสูงสุดในรอบ 6 สัปดาห์